Naše podjetje ima nov strateški cilj izboljšati prisotnost na trgu, povečati pripadnost znamki in obogatiti neopredmetena sredstva.
Da dosežemo te cilje, smo pričeli z novim projektom
za katerega potrebujemo 7 rdečih črt.
Če pravilno razumem, nam vaše podjetje lahko pomaga.
Vsekakor!
Walter je vodja projektov. Walter, to lahko naredimo, kajneda?
Da, vsekakor.
Anderson je naš strokovnjak za vse, povezano z risanjem rdečih črt.
Pripeljali smo ga s seboj, da bo z nami delil svoje strokovno mnenje.
Me veseli, da smo se spoznali.
To je Justine, naša specialistka za oblikovanje.
Dober dan!
Narisati je potrebno sedem rdečih črt.
Vse morajo biti pravokotne, nekatere z zelenim črnilom, ostale prozorne. Lahko to naredite?
Ne. Na žalost ...
Ne prehitevaj z odgovori, Anderson! Naloga je določena in potrebno jo je narediti.
Na koncu dneva, ti si vendarle strokovnjak.
Opis "rdeča črta" določa, da je barva črte rdeča. Narisati rdečo črto z zelenim črnilom je ...
ne čisto nemogoče, vendar blizu nemogočega.
Kaj to sploh pomeni, "nemogoče"?
Mislim, možno je, da so med nami barvno slepi ljudje,
ki barve črt ne bodo razlikovali.
Ampak v ciljnem občinstvu vašega projekta taki niso v večini.
Torej, v osnovi je možno.
Poenostavil bom.
Črto kot tako lahko narišemo s poljubnim črnilom.
Vendar, če želimo rdečo črto, potrebujemo rdeče črnilo.
Kaj pa, če jih narišemo z modrim črnilom?
Ne bo šlo. Če uporabimo modro črnilo, bodo črte modre.
Kaj točno ste mislili, ko ste omenili prozorno črnilo?
Kako bi to pojasnila?
Prepričana sem, da veste, kaj pomeni "prozorno".
Vem.
In kaj pomeni "rdeče črnilo", upam da vam tega ni potrebno razlagati?
Seveda ne.
Torej... Narisati morate rdeče črte s prozornim črnilom.
Ali lahko opišete, kako bi izgledal rezultat?
Daj no, Anderson! Saj nismo v vrtcu.
Ne zapravljajmo časa z neproduktivnimi prepiri.
Naloga je določena, jasno in glasno.
Torej, če imaš kakšna dodatna vprašanja ...
Ti si strokovnjak!
V redu, pustimo barvo trenutno pri miru.
Omenili ste pravokotnost.
Sedem črt, vse natančno pravokotne.
Glede na kaj?
Hmm, glede na vse. Medsebojno.
Mislila sem, da veste, kako izgledajo pravokotne črte.
Seveda ve. Saj je strokovnjak.
Dve črti sta lahko pravokotni.
Vseh sedem pa ne more biti pravokotnih med seboj.
Bom narisal.
To je črta, v redu?
Da.
To je še ena črta. Ali je pravokotna na prvo črto?
Mislim ...
Da, pravokotna je.
Točno!
Počasi, nisem še končal. In četrta črta: ali je pravokotna na prvo?
Je. Vendar ne križa druge črte. Vzporedni sta.
Nista pravokotni.
Mislim, da.
Torej. Dve črti sta lahko pravokotni ...
Lahko dobim pisalo?
Kaj pa takole?
To je trikotnik.
Vsekakor črte niso pravokotne.
In samo tri so, ni jih sedem.
Zakaj so modre?
Res je. To sem tudi sam mislil vprašati.
Zato, ker imam s seboj modro pisalo.To je samo primer.
V tem je problem, črte so modre. Nariši jih z rdečo barvo.
Ampak to ne reši ničesar.
Kako veš, predno poizkusiš?
Narišimo jih z rdečim črnilom in bomo videli.
Nimam rdečega pisala s seboj, ...
ampak sem prepričan, da bo tudi z rdečim pisalom rezultat enak.
Ali niste prej rekli, da lahko rdeče črte narišete z rdečim črnilom?
Res je, imam zapisano.
Sedaj pa ste jih narisali z modrim črnilom. Temu ne morete reči rdeče črte?
Mislim, da razumem. Ne govorimo več o barvi?
Sedaj govorimo o, kako se že reče, pra-pra, vok-vok, ...
Pravokotnost, da.
Sedaj ste nas vse zmedli.
Torej, kaj natančno nam to preprečuje?
Geometrija.
Zanemarimo jo.
Imamo nalogo. Sedem rdečih črt. Ni jih dvajset, samo sedem.
Anderson, razumem te. Si specialist za ozko področje in ne vidiš celotne slike.
Ampak zagotovo ni problem narisati sedem črt.
Točno. Predlagaj rešitev.
Vsak norec lahko kritizira, brez zamere, ampak ti si strokovnjak, ti bi moral vedeti.
OK. Narisal bom dve pravokotni rdeči črti, ...
ostale pa s prozornim črnilom.
Sicer bodo nevidne, vendar jih bom narisal.
Bo tako v redu?
Da, to nam ustreza.
Ampak vsaj nekaj naj jih bo z zelenim črnilom.
Imam še eno vprašanje.
Ali lahko eno črto narišete v obliki mucke?
V obliki česa?
V obliki mucke.
Raziskave trga so pokazale, da imajo naše stranke rade živali. Res bi bilo dobro, če ...
Ne...
Zakaj ne?
Glejte, lahko vam narišem mačko.
Nisem umetnik, ampak lahko poizkusim.
Ampak potem ne bo več črta. Mačka bo.
Črta in mačka sta dve različni stvari.
Mucka. Ne mačka, mucka.
Majhna, simpatična, srčkana. Mačke, na drugi strani, ...
Nobene razlike ni.
Anderson, poslušaj jo, naj pove.
Niti do konca ni povedala, ti pa že govoriš "ne!"
Razumem idejo, ampak nemogoče je narisati črto v obliki mač ... ucke.
Kaj pa ptič?
Torej, kje smo končali? Kaj smo delali?
Sedem rdečih črt, dve z rdečim črnilom, dve z zelenim in ostale prozorne.
Sem pravilno razumel? -- Da.
Odlično! Torej to je vse?
Oh, skoraj sem pozabila, potrebujemo tudi rdeč balon.
Ali ga boste lahko napihnili?
Kaj imam jaz z baloni?
Rdeč je.
Anderson, lahko narediš ali ne moreš? Preprosto te je vprašala.
Mislim, seveda lahko, ampak ...
Odlično. Organizirali bomo poslovno pot, pokrili stroške ...
šli na lokacijo in napihnili balon.
Bili smo zelo produktivni, hvala vsem!
Ali lahko še nekaj vprašam?
Ko boste napihnili balon, ali bo lahko v obliki mucke?
Vsekakor!
Lahko naredim karkoli, dejansko karkoli.
Jaz sem strokovnjak.